Vasilios N. Tatakis

**Vasilios N. Tatakis** alebo (iný prepis) **Vasílios N. Tatakis** (; * 1896† 1986) bol grécky filozof a historik filozofie, jeden zo štyroch najväčších gréckych filozofov 20. storočia.

## Stručný životopis
Tatakis sa narodil v roku 1896 v Synetí na gréckom ostrove Andros. Vyštudoval literatúru na univerzite v Aténach (1919-1922) a filozofiu na Sorbonne (1928-1930). V roku 1939 získal doktorát z filozofie v Solúni. Z tohto obdobia pochádzajú viaceré štúdie a preklady niektorých Platónových dialógov. V rokoch 1947-1956 posobil ako prednášajúci gréckej, byzantskej a novšej anglickej filozofie a logiky. V roku 1958 sa stal profesorom na univerzite v Solúni. Venoval sa mysleniu troch kapadóckych otcov (Bazil Veľký, Gregor Naziánsky, Gregor Nysský) a vo všeobecnosti kresťanskej filozofii. Počas pobytu v Benátkach spracoval život a dielo Gerasimosa Vlachosa (gr. Γεράσιμος Βλάχος).

V roku 1982 dostal cenu Αριοστεἰο ιστορικων και Κοινωνικων Επιστημων (dosl. Cena za historické a spoločenské vedy). Zomrel v roku 1986.

## ''La philosophie byzantine''
Kniha *La philosophie byzantine* (Paríž, 1949) bol prvý všeobecný úvod do byzantskej filozofie vôbec. Vyšla ako príloha k *Histoire de la philosophie* od Émila Bréhiera, ktorému chýbali dve časti ktomu, aby jeho dejiny boli úplné: myslenie Ázie a Byzancie. Prvé spracoval Paul Masson-Oursel a o spracovanie filozofie v Byzancii požiadal V. Tatakisa. Jeho spracovanie siaha od 6. do 15. storočia. Pred touto monografiu sa v západnej historiografii existencia filozofického myslenia v Byzancii vo všeobecnosti popierala.

Napriek tomu, že v dobe keď práca vznikla, existovalo len veľmi málo kritických vydaní byzantských filozofických autorov „pre štúdium byzantskej filozofie je to veľmi dôležitá práca, pretože Tatakis v nej prvýkrát synteticky predstavil byzantskú filozofiu a systematicky analyzoval kontinuálne pokračovanie gréckej filozofie v období trvania Byzantskej ríše.“ Platí, že „hoci sa odvtedy na tomto poli vykonalo mnoho práce, myslím, že stále nie sme pripravení nahradiť Tatakisov úvod novým, vyčerpávajúcim spracovaním dejín byzantskej filozofie“.

Kniha vyšla vo francúžštine, španielčine (1952), gréčtine (1977, s bibliografiou súvisiacich prác z rokov 1949-1976 od Linosa Benakisa), slovinčine (2001), srbčine (2002), angličtine (2003), rumunčine (2010), poľštine (2012).

## Neúplný zoznam knižných diel
* *Panétius de Rhodes, le fondateur de moyen stoicisme; sa vie et son œuvre*. Paris : J. Vrin, 1931.
* *Στη χώρα των στοχασμών : Φιλοσοφικός διάλογος*. Θεσσαλονική : Μακεδονικές ημέρες, 1936.
* *Διαίρεση - μερισμός : Φιλοσοφικά μελετήματα*. Νεάπολις - Κρήτη : [Πολυχρονάκης], 1940.
* *La philosophie byzantine*. Paris : Presses universitaires de France, 1949. (*La Philosophie byzantine*. 2e édition. Presses universitaires de France (Vendôme, Impr. des Presses universitaires de France), 1959.)
* *Θέματα χριστιανικής και βυζαντινής φιλοσοφίας*. Αθήναι : Αποστολική Διακονία, 1952.
* *Η συμβολή της Καππαδοκίας στη χριστιανική σκέψη*. Αθήνα : Γαλλικό Ινστιτούτο Αθηνών, 1960.
* *Μελετήματα χριστιανικῆς φιλοσοφίας*. Ἀθῆναι : Ἀστήρ, 1967.
* *Γεράσιμος Βλάχος ὁ Κρής (1605/7 - 1685) : φιλόσοφος, θεολόγος, φιλόλογος*. Βενετία: Μυρτίδης, 1973.
* *Μελέτες ἱστορίας τῆς φιλοσοφίας : Ἀρχαία Ἑλλάδα καί Βυζάντιο*. Ἀθήνα : Ἐκδόσεις τῶν Φίλων, 1980.
* *Απομνημονεύματα Βιογραφική Μυθιστορία*. Αθήνα : Μορφωτικό Ίδρυμα Εθνικής Τραπέζης, 1993. .

## Poznámky


## Referencie

## Pozri aj
* byzantská filozofia

Kategória:Narodenia v 1896
Kategória:Úmrtia v 1986
Kategória:Grécki filozofi
Kategória:Absolventi Sorbonny